کانی یڵماز

کانی یڵماز (ناوی خۆی فەیسەڵ دونلایجی، ١٩٥٠ لە جەیلان پنار - ١١ی شوباتی ٢٠٠٦) یەکێک لە سەرکردەکانی پارتی کرێکارانی کوردستان بوو. سەردەمانێک کانی لە کودەتای ١٢ی تەممووز لە تورکیا گیرابوو و بۆ ١٢ ساڵ لە زیندانی عەسکەریی ئامەد مابووەوە. دواتریش ئاوارەی وڵاتانی بەریتانیا و ئەڵمانیا بووە و لەگەڵ عوسمان ئۆجەلانی برای عەبدوڵڵا ئۆجەلاندا لە پەکەکە جیابوونەوە و پارتێکی تازەیان بەناوی پارتی وڵاتپارێزی دیموکراتیی کوردستان دروست کرد.

کانی ھاوسەری ژنەنووسەر شێری لەیزەر بوو. لە ڕووداوێکی تیرۆریستیدا لە ١١ی شوباتی ٢٠٠٦دا لە سلێمانی کوژرا و تەرمەکەی لە ڕەحا نێژرا. دوای ڕووداوەکە و لە ڕاگەیەندراوێکی پارتەکەیدا، بە فەرمی پارتی کرێکارانی کوردستان وەک ئەنجامدەری کارە تیرۆریستییەکە تۆمەتبار کرا.

 سەرچاوەکان 

پۆل:لەدایکبووانی ١٩٥٠
پۆل:مردووانی ٢٠٠٦
پۆل:کوردەکانی باکووری کوردستان
پۆل:ئەندامانی پارتی کرێکارانی کوردستان
پۆل:تیرۆرکراوانی کورد
پۆل:تیرۆرکراوانی کورد لە عێراق
پۆل:تیرۆرکراوانی کورد لە ھەرێمی کوردستان